

 Heydukova 25 811 08 Bratislava

 tel. 0903 250 460, 0905 469 651 e-mail: sekretariat@nrozp.sk, [www.nrozp.sk](http://www.nrozp.sk)

 **VYHLÁSENIE**

 **NÁRODNEJ RADY OBČANOV SO ZDRAVOTNÝM POSTIHNUTÍM v SR**

**–––––––––––––––––––––––––––––––––––––––––––––––––––––––––––**

Vyhlásenie predstaviteľov členských organizácií Národnej rady občanov so zdravotným postihnutím v SR k pripravovanej novele zákona o službách zamestnanosti.

My, predstavitelia členských organizácií Národnej rady občanov so zdravotným postihnutím v SR sme sa oboznámili s pripravovanou novelou zákona č. 5/2004 Z.z. o službách zamestnanosti a prijímame toto Vyhlásenie:

**Nesúhlasíme s viacerými návrhmi predloženými Ministerstvom práce, sociálnych vecí a rodiny, najmä:**

**- so zastavením poskytovania príspevku na úhradu prevádzkových nákladov chránených pracovísk zriadených zamestnávateľmi,**

**- s radikálnym znížením príspevku na úhradu prevádzkových nákladov chránených dielní a chránených pracovísk v prípade zamestnávania osôb s mierou poklesu vykonávať zárobkovú činnosť nad 70%,**

**- so zrušením diferenciácie výšky príspevku na úhradu prevádzkových nákladov chránených dielní a chránených pracovísk v závislosti od miery poklesu schopnosti vykonávať zárobkovú činnosť podporovaného občana so zdravotným postihnutím,**

**- s radikálnym znížením výšky príspevkov na zriadenie chránenej dielne a chráneného pracoviska a na začatie vykonávania samostatnej zárobkovej činnosti občanom so zdravotným postihnutím na chránenom pracovisku,**

**- so zmenou podmienok pre poskytovanie príspevku na udržanie občana so zdravotným postihnutím v zamestnaní a s radikálnym znížením jeho výšky,**

**- so zavedením sledovania kumulácie príspevkov vrátane príspevku na pracovného asistenta,**

**- so zrušením príspevku na aktivačnú činnosť formou dobrovoľníckej služby pre uchádzačov o zamestnanie.**

Sme presvedčení, že prijatie navrhovaných zmien povedie k strate zamestnania veľkého počtu osôb so zdravotným postihnutím a k sťaženiu ich uplatnenia na trhu práce.

Naše konkrétne pripomienky k uvedenému návrhu zákona prikladáme a tiež boli odoslané na portál právnych predpisov. Pevne veríme, že predložené pripomienky budú predkladateľom návrhu zákona akceptované a nedôjde k zníženiu súčasnej úrovne podpory zamestnávania občanov so zdravotným postihnutím.

V Bratislave, 30. 10. 2012

**Členské organizácie Národnej rady občanov so zdravotným postihnutím v SR:**

1. Asociácia Marfanovho syndrómu
2. Asociácia nepočujúcich Slovenska
3. Asociácia organizácií zdravotne postihnutých občanov SR
4. Liga proti reumatizmu na Slovensku
5. Organizácia muskulárnych dystrofikov v SR
6. Otvorme dvere, otvorme srdcia
7. Slovenská únia sluchovo postihnutých
8. Slovenské hemofilické združenie
9. Slovenské združenie stomikov
10. Slovenský zväz sclerosis multiplex
11. Slovenský zväz telesne postihnutých
12. Slovenský zväz zdravotne postihnutých
13. Spoločnosť na pomoc osobám s autizmom
14. Spoločnosť psoriatikov a atopikov
15. Únia nevidiacich a slabozrakých Slovenska
16. Združenie na pomoc ľuďom s mentálnym postihnutím v SR
17. Zväz diabetikov Slovenska
18. Zväz postihnutých civilizačnými chorobami
19. Združenie nevidiacej a slabozrakej mládeže
20. Združenie rodičov a priateľov hluchoslepých detí